Document ID: 31980R0914

Uredba Komisije (EGS) št. 914/80
z dne 15. aprila 1980
o drugi spremembi Uredbe (EGS) št. 2960/77 o podrobnih pravilih za prodajo oljčnega olja, ki ga imajo intervencijske agencije
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti,
ob upoštevanju Uredbe Sveta št. 136/66/EGS z dne 22. septembra 1966 o vzpostavitvi skupne ureditve trga za olja in masti [1], kakor je bila nazadnje spremenjena z Uredbo (EGS) št. 590/79 [2] in zlasti člena 12(4) Uredbe,
ker člen 5(3) Uredbe Komisije (EGS) št. 2960/77 [3], kakor je bila spremenjena z Uredbo (EGS) št. 883/79 [4] podrobno določa stopnjo, na kateri se uporablja najnižja prodajna cena za oljčno olje, določena z javnim razpisom;
ker je bila uporaba člena 5(3) Uredbe (EGS) št. 2960/77 časovno omejena; ker izkušnje kažejo, da je stopnja, ki je bila v tem členu podrobno določena, najprimernejša za področje oljčnega olja; ker se uporaba omenjene določbe ne bi smela več omejevati;
ker so ukrepi iz te uredbe v skladu z mnenjem Upravljalnega odbora za olja in masti,
SPREJELA NASLEDNJO UREDBO:
Člen 1
Odstavek 3 člena S Uredbe (EGS) št. 2960/77 se spremeni:
"3. Minimalna cena je brez davka in velja za 100 kilogramov oljčnega olja, dobavljenega v kupčevih lastnih sodih, naloženih na vozilo pred vrati kupčevega skladišča, ali v kupčevi cisterni od vrat skladišča."
Člen 2
Ta uredba začne veljati tretji dan po objavi v Uradnem listu Evropskih skupnosti.
Uporablja se od 1. januarja 1980.
Ta uredba je v celoti zavezujoča in se neposredno uporablja v vseh državah članicah.
V Bruslju, 15. aprila 1980

Labels: 2
3
17